Source: http://www.pesis.fi/kilpailu/kilpailumaaraykset/sarjamaaraykset/
Timestamp: 2017-12-16 10:58:57+00:00

Document:
VI Sarjamääräykset - Pesäpalloliitto
Edustuskelpoisuus ja kilpailuoikeus
Korvaus pelaajan kasvattamisesta
Seuraedustuksen muuttaminen
Otteluiden järjestämismääräykset
VI Sarjamääräykset
§ 33 Sarjatoiminta
§ 34 Sarjojen viralliset nimet, lyhenteet ja ikärajat
§ 35 Pisteet ja järjestys sarjassa
35.1 Jaksopelit yksinkertainen sarja
35.2 Jaksopelit kaksinkertainen sarja
35.3 Kotietu lohkoissa pelattavissa sarjoissa
35.4 Uusintaottelut noususta ja putoamisesta
§ 36 Palkitseminen
36.1 Mitalit
36.2 Tilastovoittajat Superpesiksessä
§ 37 Henkilökohtaiset tilastot
37.1 Lyöjätilasto
37.2 Etenijätilasto
37.3 Kärkilyöntitilasto
37.4 Tehotilasto
37.5 Kärkilyöntiprosenttitilasto
§ 38 Sarjoihin ilmoittautuminen
38.1 Sarjamaksut
38.2 Sarjamaksujen maksaminen
§ 39 Sarjapaikkojen täydentäminen
39.1 Sarjapaikan täydentäminen kilpailullisen menestyksen perusteella
39.2 Kilpailutoiminnan uudelleen järjestäminen
§ 40 Sarjasta luopuminen tai poissulkeminen
40.1 Luopumismaksut
§ 41 Seuran joukkueet eri sarjatasoilla
Aikuisten sarjat jakautuvat valtakunnallisiin Superpesikseen, Ykköspesikseen ja suomensarjaan. Maakunta- tai aluerajoja noudattavat maakuntasarjat, aluesarjat sekä piirisarjat.
Nuorten sarjat jakautuvat valtakunnallisiin poikien (A-pojat) ja tyttöjen (B-tytöt) Superpesikseen. Kaikkiin nuorten sarjoihin sekä miesten 35- ja 45 -vuotiaiden ja naisten 30-vuotiaiden SM-sarjaan saavat osallistua kaikki määräaikaan mennessä ilmoittautuneet joukkueet.
Uusi joukkue aloittaa alueen alimmalta sarjatasolta, ellei PPL kirjallisen anomuksen perusteella hyväksy muuta sarjatasoa.
Pesäpalloliiton liittojohtokunnalla tai operatiivisella johtoryhmällä on mahdollisuus hyväksyä sarjaan joukkue, joka kilpailullisilla kriteereillä ei ole paikkaa saavuttanut tai on sen menettänyt. Maakuntasarjojen osalta päätösvalta voidaan siirtää alueen johtoryhmälle.
Sarjaa johtava elin päättää lohkojaot sarjoihin. Mahdollisissa luopumistapauksissa on sarjaa johtavalla elimellä oikeus tarkistaa lohkojakoja ennen sarjojen alkua.
Joukkue voi anoa sarjaa johtavalta elimeltä lupaa pelata sarjassa muulla kuin seuran nimellä.
Miehet Ikärajat Syntymävuosi Mestaruudet*
Miesten Superpesis MSU SM
Miesten Ykköspesis MYP
Miesten suomensarja MSS
Miesten maakuntasarja MMK
Harmaakarhut Yli 45 1973 SM
Kontiot Yli 35 1983 SM
Naiset Ikärajat Syntymävuosi Mestaruudet*
Naisten Superpesis NSU SM
Naisten Ykköspesis NYP
Naisten suomensarja NSS
Naisten maakuntasarja NMK
Vanamot Yli 30 1988 SM
Poikien Superpesis PSU 21 1997 SM
B-poikien SM-sarja 18 2000 SM
C-pojat 16 2002 SM ja Alue
D-pojat 14 2004 Leiri ja Alue
E-pojat 12 2006 Leiri ja Alue
F-pojat 10 2008 Alue
G-pojat 8 2010
Tyttöjen Superpesis TSU 19 1999 SM
C-tytöt 16 SM ja Alue
D-tytöt 14 Leiri ja Alue
E-tytöt 12 Leiri ja Alue
F-tytöt 10 Alue
G-tytöt 8
* SM = Suomen mestaruus, Alue = Aluemestaruus ja Leiri = Leirimestaruus
Pelikauden aikana ikärajan täyttävä pelaaja saa pelata koko kauden samassa sarjassa. Nuorten sarjoissa pelaaja saa pelata vanhemmankin ikäluokan sarjassa samalla kaudella.
Tytöt voivat pelata omassa seurassaan poikien saman ikäluokan otteluissa, menettämättä oikeuttaan pelata omassa joukkueessaan, edellyttäen, että ko. pelaajalla on edustusoikeus ko. seuraan.
Naiset voivat pelata miesten otteluissa, menettämättä oikeuttaan pelata omassa joukkueessaan, edellyttäen, että ko. pelaajalla on edustusoikeus ko. seuraan.
Joukkueen sijoituksen sarjassa määrää sen saavuttamien sarjapisteiden määrä. 2-0 voitosta saa 3 pistettä, 1-0 voitosta 2 pistettä, 2-1 voitosta pisteet jaetaan 2-1. Jos ottelun molemmat jaksot ovat päättyneet tasan, saavat molemmat joukkueet yhden pisteen. Supervuoroparin tai kotiutuskilpailun voittanut joukkue saa lisäksi yhden pisteen. Jos ottelu joudutaan keskeyttämään kotiutuskilpailun aikana, sitä ei pelata uudestaan, vaan tasatulos jää voimaan.
Jos kahden tai useamman joukkueen pistemäärä on tasan, ratkaistaan joukkueiden keskinäinen sijoitus seuraavasti:
4) kaikkien otteluiden jaksoero voitetut - hävityt (ei huomioida supervuoroa tai kotiutuslyöntikilpailua)
5) voitettujen jaksojen määrä (ei huomioida supervuoroa tai kotiutuslyöntikilpailua)
6) kaikissa otteluissa tehdyt juoksut
7) keskinäisten otteluiden pisteet
7) keskinäisissä otteluissa voitettujen jaksojen määrä (ei huomioida supervuoroa tai
kotiutuslyöntikilpailua)
13) arpa
Jos tasapisteissä olevia joukkueita on enemmän kuin kaksi ja joukkueet kohtaavat sarjassa enemmän kuin kaksi kertaa toisensa, on varsinaisen runkosarjan ottelut merkittävä sarjaohjelmaan erikseen.
Jos keskinäisissä otteluissa ei kotiotteluiden määrä ole sama, jätetään ylimääräinen ottelu huomioimatta.
Lohkojen välisten pudotuspeliotteluiden kotiedun määrittelyssä noudatetaan seuraavaa määrittelyä:
1) Runkosarjassa lohkossaan paremmin sijoittunut joukkue
2) Pisteet ottelua kohden runkosarjassa
3) Kolmen (3) pisteen voitot ottelua kohden runkosarjassa
4) Voitetut ottelut ottelua kohden runkosarjassa
Mikäli kysymys on suorasta noususta tai putoamisesta, pelataan uusintaottelu. Uusintaottelu pelataan aina puolueettomalla kentällä, elleivät ottelevat seurat toisin sovi. Turnauksissa uusintaotteluita ei pelata.
Mikäli seurat sopivat uusintaottelun pelattavaksi toisen kotikentällä, on seurojen sovittava myös samalla kustannuksien ja mahdollisten tulojen jakamisesta ottelun osalta.
Mikäli ottelu pelataan puolueettomalla kentällä, vastaavat seurat omista matkakuluistaan. Järjestelykuluista seurat vastaavat puoliksi. Mikäli ottelusta on tuloja, järjestävä seura vähentää tuloista ottelun järjestelykulut. Jäljelle jäävä nettotulo jaetaan kolmen seuran kesken tasan. Jos kuitenkin tuloja on niin vähän, että em. kuluja ei saada niillä peitetyiksi, maksavat uusintaottelun pelaavat seurat tappion puoliksi.
Suomen mestaruuden tai leirimestaruuden saavuttaneiden joukkueiden jäsenet saavat mestaruusmitalin. Suomen mestaruuden saavuttanut seura saa mestaruusplaketin.
Superpesiksessä, nuorten Superpesiksessä, B-poikien SM-sarjassa, 30-, 35- ja 45-vuotiaiden SM-sarjoissa sekä C-, D- ja E-ikäisten leireillä mitalit jaetaan myös toiseksi ja kolmanneksi sijoittuneille joukkueille.
Pelaajalla on oikeus mitaliin, kun hän on pelannut ko. sarjassa vähintään viidessä (5) ottelussa kauden aikana (runkosarja ja jatko-ottelut). Lisäksi mitalioikeus on pelinjohtajalla (max. 2 hlöä), valmentajalla (max. 2 hlöä), joukkueenjohtajalla (1 hlö) ja huoltajalla (max. 2 hlöä).
Poikkeus: Viimeisessä ratkaisevassa ottelussa jaetaan mitalit kaikille pelin pöytäkirjaan merkityille pelaajille.
Kauden jälkeen miesten ja naisten Superpesiksessä palkitaan runkosarjan henkilökohtaisten tilastojen voittajat.
Aikuisissa suomensarjasta ja nuorissa B-pojista ylöspäin muodostetaan henkilökohtaiset tilastot:
Lyödystä juoksusta ja kunniajuoksusta saa pisteen ja pisteiden mennessä tasan paremmin sijoittuu se, joka on
a) lyönyt eniten kunniajuoksuja
b) lyönyt juoksuja useammassa ottelussa
c) lyönyt enemmän juoksuja keskinäisissä otteluissa
d) lyönyt enemmän juoksuja suhteessa oman joukkueen juoksuihin
e) yhden ottelun lyötyjen määrä on max. pienempi
Tuodusta juoksusta ja kunniajuoksusta saa pisteen ja pisteiden mennessä tasan paremmin sijoittuu se, joka on
a) tuonut juoksuja useammassa ottelussa
b) tuonut enemmän juoksuja keskinäisissä otteluissa
c) tuonut eniten juoksuja suhteessa oman joukkueen kaikkiin juoksuihin
d) tuonut yhdessä ottelussa vähemmän max. juoksuja
Jokaisesta kärkietenijän siirrosta lyönnillä saa yhden pisteen ja kunniajuoksusta tulee jokaisessa tilanteessa neljä (4) kärkilyöntiä. Kärkilyöntien mennessä tasan paremmin sijoittuu se, joka on
a) lyönyt eniten kärkilyöntejä ilman lyötyjä juoksuja
b) suurin pesävälivaihtojen luvuista on pienin
c) pesävälivaihtojen suurimman ja pienimmän määrän erotus on pienin
d) kauden suurin kärkilyöntimäärä yhdessä ottelussa on pienin
Tuodusta ja lyödystä juoksusta saa yhden (1) pisteen ja pisteiden mennessä tasan paremmin sijoittuu se, jolla on
a) lyötyjen ja tuotujen erotus pienempi (etumerkillä ei merkitystä)
b) ottelujen, joissa saanut pisteitä, summa suurempi
c) yhden ottelun pistemäärä suurimmillaan pienin
Tilastoidaan onnistuneiden kärkilyöntien suhde kaikkiin kärkilyöntiyrityksiin ja prosenttien mennessä tasan paremmin sijoittuu se, jolla on
a) enemmän yrityksiä
Ilmoittautuminen sarjoihin on tehtävä sarjaa johtavien elimien määräämään päivään mennessä. Perusteltu myöhästynyt ilmoittautuminen käsitellään ja mikäli se hyväksytään, on sarjamaksu kaksinkertainen.
Ilmoittaessaan joukkueensa sarjoihin seura sitoutuu noudattamaan kaikkia annettuja toiminta-, kilpailu-, järjestämis- ja turvallisuusmääräyksiä sekä muita sarjaa johtavan elimen antamia määräyksiä.
Superpesiksessä, Ykköspesiksessä, suomensarjassa ja maakuntasarjassa säilynyt tai sinne noussut joukkue katsotaan automaattisesti mukanaolevaksi.
Aikuisten sarjamaksut Miehet Naiset
Superpesis 4110 2125
Ykköspesis 675 383
Suomensarja 383 264
Maakuntasarja 194 157
Aluesarja 120 120
Harmaakarhut 97
Kontiot 197
Vanamot 97
Nuorten sarjamaksut Pojat Tytöt
Superpesis 227 227
B-pojat 130
C-ikäiset (SM-sarja) 140 140
Aluesarjat (C-G -ikäiset) 110 110
Mikäli aikuisten sarjasta luopuminen tapahtuu 30.4 jälkeen, on maksettava myös sarjamaksu. Mikäli nuorten sarjasta luopuminen tapahtuu viimeisen sarjaan ilmoittautumispäivän jälkeen, ei sarjamaksua palauteta.
Kaikki sarjamaksut laskutetaan. Mikäli sarjamaksua ei ole maksettu eräpäivään mennessä, seuraa siitä korkolain mukainen viivästyskorko. Mikäli korotettua sarjamaksua ei makseta laskun eräpäivään mennessä, menettää seura oikeuden ko. sarjapaikkaan ja suljetaan sarjasta.
Poikkeavasta maksujärjestelystä voidaan sopia sarjaa johtavan elimen kanssa. Maksujärjestely tulee tällöin sopia ennen sarjamaksulaskun eräpäivää.
Mikäli seura luopuu sarjapaikastaan tai seura suljetaan sarjasta, päättää sarjaa johtava elin sarjapaikan mahdollisesta täydentämisestä.
Mikäli seuralle myönnetään hakumenettelyssä tai kilpailullisen menestyksen perusteella sarjapaikka, voidaan sarjaa johtavan elimen päätöksellä katsoa alemman sarjatason sarjapaikka menetetyksi.
Mikäli sarjaa täydennetään sarjasta luopumisen tai sulkemisen johdosta, tehdään sarjapaikan täydennys pääsääntöisesti edellisen kauden kilpailullisen menestyksen perusteella, ellei sarjaa johtava elin erityisistä syistä johtuen toisin päätä.
1. Sarjaan nousseen joukkueen luopuessa sarjapaikasta, saa sarjapaikan ensisijaisesti sarjassa/ko. nousijan lohkossa toiseksi sijoittunut joukkue.
Poikkeus: Pudotuspelijärjestelmässä sarjapaikan saa pudotuspeleissä parhaiten menestynyt, ilman nousupaikkaa jäänyt seura.
Jos joukkueet ovat pudonneet samassa pudotuspelivaiheessa, ratkaistaan nousija seuraavassa järjestyksessä:
a) runkosarjasijoitus omassa sarjassa/lohkossa
b) pisteet ottelua kohden omassa sarjassa/lohkossa
c) 3 pisteen voitot ottelua kohden omassa sarjassa/lohkossa
d) voitetut ottelut ottelua kohden omassa sarjassa/lohkossa
2. Sarjassa säilyneen joukkueen luopuessa sarjapaikasta, saa sarjapaikan ensisijaisesti sarjassa/ko. lohkossa pelannut paras putoaja (poikkeus mahdollinen pudotuspelijärjestelmä).
Jos joukkueet ovat pudonneet samassa pudotuspelivaiheessa, ratkaistaan sarjapaikan saaja seuraavassa järjestyksessä:
3. Ylemmästä sarjasta pudonneen joukkueen luopuessa sarjapaikastaan, saa sarjapaikan ensisijaisesti sarjan paras putoaja.
Sarjan paras putoaja määritellään seuraavassa järjestyksessä:
4. Mikäli sarjapaikkojen täydentämisessä syntyy tulkinnallinen tilanne, päättää sarjaa johtava elin tapauskohtaisesti sarjapaikan saajan.
5. Sarjaa johtava elin voi myös erityisistä syistä johtuen poiketa edellä olevista määräyksistä.
Kaksi Pesäpalloliiton jäsenseuraa voi anoa yhdessä sarjaa johtavalta elimeltä sarjapaikan siirtämistä tai vaihtamista (aikuisten sarjat) toisen seuran kanssa. Anomus on toimitettava sarjaa johtavalle elimelle kaikkien sarjojen osalta 15.10. mennessä.
Anomuksesta tulee ilmetä perusteet sarjapaikan siirtämiseen tai vaihtamiseen. Anomuksessa pyydetään seuraavien tietojen toimittamista, joista ainakin osan on täytyttävä:
- seurojen välinen valmennusyhteistyö
- seurojen välinen pelaajayhteistyö (suurimman osan pelaajista on pelattava uudessa
seurassa ko. sarjatasolla)
- farmisopimusyhteistyö
- olosuhdevaatimuksien täyttyminen (liite II, pesäpallon olosuhdevaatimustaulukko)
- muut perusteet sarjapaikan siirtämiseen tai vaihtamiseen
Uuden seuran on täytettävä myös mahdolliset sarjaa koskevat lisenssiehdot.
Sarjaa johtava elin käsittelee anomuksen ja päättää sen hyväksymisestä tai hylkäämisestä.
Tarvittaessa luopumissakon määräytymisaikaa voidaan jatkaa käsittelyn ajaksi.
Erityisistä syistä johtuen sarjaa johtava elin voi hyväksyä sarjapaikan siirtämistä tai vaihtamista koskevan anomuksen myöhemminkin.
Seuran luopuessa sarjapaikastaan tulee seuran tehdä siitä virallinen päätös, ennen luopumisilmoituksen toimittamista sarjaa johtavalle elimelle.
Sarjasta luopuneen tai poissuljetun joukkueen ottelut mitätöidään. Sarjoissa, joissa pelataan sekä runkosarja että jatkosarja, joukkueen mahdollisesti luopuessa sarjasta (tai poissulkemisen johdosta) runkosarjan päätyttyä, ei runkosarjan otteluita mitätöidä.
Sarjasta luopuneen tai poissuljetun joukkueen on suoritettava järjestävälle elimelle luopumismaksu. Liiton sarjoissa luopumismaksu laskutetaan välittömästi kirjallisen luopumisilmoituksen saavuttua liittoon. Maksuehto on neljätoista (14) päivää netto.
Mikäli luopuminen tapahtuu nuorten sarjoissa sarjakauden alkamisen jälkeen, luopumismaksu on kaksinkertainen ja ko. seura suljetaan ko. sarjan sarjatoiminnasta myös seuraavaksi pelikaudeksi. Mikäli nuorten sarjasta luopuminen tapahtuu viimeisen sarjaan ilmoittautumispäivän jälkeen, ei sarjamaksua palauteta.
Mikäli aikuisten sarjasta luopuminen tapahtuu 30.4 jälkeen, on maksettava myös sarjamaksu.
Mikäli seuralle myönnetään sarjatoiminnan uudelleen järjestämisen osalta ylemmän sarjatason sarjapaikka ja seura luopuu alemman sarjatason sarjapaikastaan, ei seuralta peritä luopumismaksua.
1.10.-31.10. 1.11.-31.12. 1.1.-31.1. 1.2.-28.2. 1.3.-31.3. 1.4.-30.4. 1.5.-
MSU 6720 6720 6720 6720 10100 10100 13460
NSU 4500 4500 4500 4500 6500 6500 9000
MYP 3360 3360 3360 3360 5050 5050 6800
NYP 1680 1680 1680 1680 2520 2520 3360
MSS 1680 1680 1680 2520 2520 3360
NSS 1000 1000 1000 1800 1800 2500
PSU 350 500 600 600 750
TSU 350 500 600 600 750
BP 300 400 500 500 650
MMK 400 550 550 750
NMK 300 450 450 600
CP 350 450 550
CT 350 450 550
30/35/45-V. 500
Kussakin sarjassa on saman seuran joukkueiden lukumäärä rajoittamaton, paitsi aikuisten Superpesiksessä vain yksi joukkue.
Samalla sarjatasolla pelaavien saman seuran joukkueiden pelaajien katsotaan kuuluvan siihen joukkueeseen, jossa he pelasivat kauden ensimmäisen ko. sarjan ottelun.

References: § 33

§ 34

§ 35

§ 36

§ 37

§ 38

§ 39

§ 40

§ 41